Taman Putra Prima

Taman Putra Prima merupakan kawasan perumahan di Daerah Sepang, Selangor, Malaysia. Secara pentadbiran, Taman Putra Prima merupakan sebuah kawasan petempatan yang terletak di dalam Mukim Dengkil, iaitu satu daripada tiga mukim dalam Daerah Sepang. Poskod bagi Taman Putra Prima ialah 47130 Puchong.

 Sejarah 
Pada tahun 2005, syarikat Plenitude Berhad telah melancarkan sebuah taman rekreasi yang terbesar di Puchong mencakupi keluasan sebanyak 2.8 hektar untuk kemudahan penduduk Taman Putra Prima dan sekitarnya.

 Kedudukan 
Kedudukan Taman Putra Prima dalam Daerah Sepang boleh didefinisikan terletak di bahagian utara daerah tersebut manakala dalam Mukim Dengkil pula, Taman Putra Prima terletak di bahagian utara. 

Petempatan yang terletak serantau dengan Taman Putra Prima ialah Kampung Seri Aman Dalam dan Kampung Seri Aman Tengah di sebelah utara manakala Taman Puchong Tekali, Taman Tasik Prima serta Taman Puchong Utama terletak di sebelah timur laut. Di sebelah timur Taman Putra Prima pula, ia terletak serantau dengan Taman Impiana Putra, Taman Meranti Jaya dan dua buah kawasan perindustrian yang membabitkan Taman Industri Meranti Jaya dan Taman Industri Meranti Permai. Kawasan perumahan D'Island pula terletak di bahagian tenggara. Seterusnya, Taman Putra Prima berkongsi sempadan dengan Taman Desiran Bayu di sebelah selatan manakala Taman Mas Sepang, Kampung Tanah Liat dan Kawasan Industri Taman Mas Sepang pula di sebelah barat. Taman Putra Prima mempunyai poskod tersendiri iaitu 47130 dalam daerah pos Puchong.

Dalam sistem koordinat geografi (GPS), kedudukan Taman Putra Prima adalah di latitud Bumi dua darjah 58 minit 25.2 saat Utara dan longitud Bumi 101 darjah 35 minit 22.2 saat Timur ().

 Pengangkutan 
 Pengangkutan awam 
Bagi meningkatkan darjah ketersampaian penduduk setempat ke destinasi lain, syarikat Rapid KL telah menyediakan perkhidmatan bas untuk berkhidmat di kawasan Taman Putra Prima. Laluan bas T603 (Stesen LRT Puchong Prima–Taman Mas Sepang) dalam Koridor Puchong diperkenalkan dan berkhidmat di kawasan ini di sepanjang Lingkaran Putra Prima, Jalan Putra Prima Utama, Jalan Putra Prima Utama dan Jalan Taman Mas. Laluan bas ini menyediakan mobiliti penduduk ke stesen LRT Puchong Prima yang mana menyediakan perkhidmatan Laluan Sri Petaling ke terminal Putra Height dan terminal Ampang atau Sentul Timur.

 Rujukan  

Putra Prima